Dhima ya mazungumzo

Binadamu huwasiliana kwa njia tofauti kila siku. Njia hizi ni kama vile maandishi, mazungumzo, ishara, matumizi ya picha ngoma na kadhalika. Mazungumzo hata hivyo ni njia ambayo inatumiwa na watu wengi kama vile wanafunzi, walimu wafanyi biashara na pia watoto. 
Mazungumzo hujumuisha mawasiliano ya moja kwa moja na nyengo bainishi ni lugha ya sauti. Yana faida zifuatazo katika somo lolote la lugha. Hushirikisha majibu papo kwa hapo kwa kuwa ni ya ana kwa ana, mazungumzo hukuisha matumizi ya lugha na miondoko ya mwili kama vile mhadhiri anapofunza mwanafunzi anatumia miondoko mwa mwili ili mwanafunzi aelewe vizuri, hujenga mahusiano mema miongoni mwa washirika kama vile mhubiri na washiriki kanisani kwa kuwashirikisha katika kuimba nyimbo na kuwapa fursa ya kusoma biblia. 
Mazungumzo hayana gharama kubwa kwa sababu yanahitaji sauti. Huweza kutumiwa kwa umati au kundi kubwa la wasikilizaji wanaopata ujumbe wakati huo huo. Mazungumzo vile vile huweza kukaririwa kurudiwa rudiwa na hata kukosolewa papo hapo mazungumo yanapoendelea, hutumiwa pia kushawishi watu kuhusu jambo fulani kama vile kampeni, kushawishi watu kupigia kura mtu fulani. 
Ingawa mazungumzo yana faida nyingi, imekuwa na changamoto zifuatazo, huweza kusahaulika kwa sababu haina rekodi ya kudumu, huweza kuzua fujo miongoni mwa washiriki kama katika kampeni mnaposema mambo ambayo hayaridhishi msikilizaji. Yana sifa ya kukatizana na kujibizana hasa kwa wale wanauliza mhadhiri maswali. Mazungumzo hupoteza makini ya msikilizaji anapozidi kumsikiliza mzungumzaji.
Hivyo basi mazungumzo ni nyenzo ambayo ni ya maana sana katika mawasiliano ya binadamu kwa sababu ni ya ana kwa ana na majibu ni ya papo hapo, haina gharama kubwa kwa kuwa 
inahitaji sauti. Ingawa ina changamoto, faida zake ni nyingi! kama nilivyotaja hapo awali.